GiliGold/VAD_KnessetCorpus huggingface dataset:
אבישי ברוורמן: אבל בהצבעה שנייה ושלישית 120 חברי כנסת יצביעו על החוק הזה.
אבישי ברוורמן: וירצו – יאכלו, לא ירצו – לא יאכלו.
אבישי ברוורמן: ואתה עושה רק פיליבסטר, אני מכיר אותך.
<לאה ורון: מה לעשות, אנחנו עכשיו לא עוסקים בנהלים.
<לאה ורון: אחרי הישיבה נדבר על הנהלים.
אבישי ברוורמן: כן, הלאה, תמשיך.
<דוד ימין: סעיף 23א מראה את הצד השני.
<דוד ימין: מכיוון שרוב ההפרות יטופלו כרגע בעיצומים כספיים, וההפרות היחידות שיהפכו להיות פליליות יהיו חמורות, אז זה מדבר על החמורות.
אבישי ברוורמן: אתי, יש לך הערה?
<אתי בנדלר: לא, לסעיף 23א - - -
<יהודה לניאדו: בעד אישור סעיף 11 להצעת החוק – פה אחד
<יהודה לניאדו: רק רגע, אדוני, אני רוצה להגיד.
<יהודה לניאדו: אני יכול להבין?
<יהודה לניאדו: לא הצלחתי לעקוב אחריך.
<יהודה לניאדו: היית זריז.
<תמר פינקוס: זה לא חל על עסקים כאלה, זה חל ממש על דברים אחרים.
<תמר פינקוס: אתה יכול להיות רגוע.
אבישי ברוורמן: לא שייך אליך, לניאדו.
<תמר פינקוס: לא שייך אליך.
<יהודה לניאדו: אני יכול להיות רגוע.
<יהודה לניאדו: אני אשב באגף אחר, את אומרת.
<תמר פינקוס: אלא אם כן תתחיל - - - ב"סופר דיל" ולמכור לקשישים בטלפון.
<יהודה לניאדו: זה רק לקשישים?
<תמר פינקוס: לא רק לקשישים.
<יהודה לניאדו: ממחר אני תולה שלט: אין כניסה לקשישים אצלי בחנות.
<תמר פינקוס: אז זה לא אצלנו, זה במשטרה.
<רונן רגב כביר: יוקיעו אותך ב"פייסבוק", אבל זה לא רלוונטי.
אבישי ברוורמן: לניאדו, כשאני גדלתי בשכונת הפועלים ברמת-גן וקראתי את עיתון "דבר", כתבו פעם, ואני זוכר: קשיש בן 50 צנח ומת.
אבישי ברוורמן: בבקשה, כן, הלאה.
<דוד ימין: אסביר.
<דוד ימין: סעיף 27 לחוק העיקרי עסק בעובדה שהעבירות, תהיה הגנה לנאשם אם הוכיח כי לא ידע ולא היה עליו לדעת, כי במכר או בשירות משום הפרה של ההוראות האמורות.
<דוד ימין: זה מה שנקרא אחריות קפידה.
<דוד ימין: מכיוון שעברנו למודל שבמקרים כאלה אנחנו בכלל לא נגיש כתבי אישום, אז מבטלים את סעיף 27.
<דוד ימין: פשוט ככה.
אבישי ברוורמן: בעד אישור סעיף 12 להצעת החוק – פה אחד
אבישי ברוורמן: 13.
<דוד ימין: הסעיף הזה עוסק בהתחייבות, והשינוי העיקרי הוא שההתחייבות היא לא כלפי תאגיד אלא כלפי אדם – אביטל, תקני אותי אם אני טועה.
<אביטל בגין: זה כלפי חובת הפיקוח של נושא משרה או מעביד, שכלפיו אין אפשרות להטיל עיצום כספי ולכן נשאר מנגנון ההתחייבות.
אבישי ברוורמן: בעד אישור סעיף 13 להצעת החוק – פה אחד
אבישי ברוורמן: עורכת-דין דוידוביץ, בבקשה.
<הילה דוידוביץ-בלומנטל: בדיון הקודם, והאמת בתחילת הדיון הנוכחי - -
<אתי בנדלר: סליחה, סעיף 13 אושר?
<לאה ורון: אושר, כן.
<לאה ורון: הוא אמר שהוא מאשר.
<הילה דוידוביץ-בלומנטל: - - דיברנו על כך שלהפרות של העיצומים הכספיים יתווספו כל מיני תיקוני חקיקה מהעת האחרונה.
<הילה דוידוביץ-בלומנטל: עכשיו, אנחנו רוצים רק להבהיר שההפרה של ביטול עסקה קצובה שעסקה ביחידות הנופש - -
<תמר פינקוס: זה במדרג הגבוה, אמרתי קודם.
<הילה דוידוביץ-בלומנטל: רגע.
<הילה דוידוביץ-בלומנטל: כן כן.
<הילה דוידוביץ-בלומנטל: - - ומכוני הכושר, וגם הפרה של סעיף 13ד1 שעוסקת בהחזר בשל חיוב בסכום עודף בעסקה מתמשכת, ייכנסו למדרג הגבוה יותר של ההפרות.
אבישי ברוורמן: אמרנו את זה קודם.
<אתי בנדלר: לא, לא אמרנו את זה.
אבישי ברוורמן: לא, הבנתי, עם התייחסות למה שבעבר.
אבישי ברוורמן: את תומכת בזה.
<אתי בנדלר: כי מה שלא נקבע, לאיזה מדרג של הפרות זה ייכנס, אותן הפרות.
<אתי בנדלר: אז האם הוועדה מאשרת להכניס את זה למדרג הגבוה יותר?
אבישי ברוורמן: בתום חמש ישיבות של הוועדה, סיימנו בוועדה, כמו שאתם רואים, את סעיף 14 לא העלינו.
<תמר פינקוס: סעיף 15 אושר כבר.
אבישי ברוורמן: 15 אושר כבר.
<רונן רגב כביר: אדוני, אם אפשר להתייחס.
<לאה ורון: אבל הוא מדבר.
<לאה ורון: באמת.
אבישי ברוורמן: לא, אין לך זכות דיבור.
אבישי ברוורמן: בתום חמש ישיבות של הוועדה סיימנו היום בוועדה את הכנת הצעת החוק לקריאה השנייה ולקריאה השלישית, למעט סעיף 14 – ומה היה הסעיף השני שביקשתי את ההתייחסות?
<אתי בנדלר: ביקשת התייחסות לנושא של זכות העיון.
<רונן רגב כביר: 22ו.
אבישי ברוורמן: כמו שאמרתי - - -
<שמואל בורסי: אדוני, אפשרות - - -
אבישי ברוורמן: אדוני, אני ברשות דיבור.
<תמר פינקוס: לא, זה כבר הוצבע, לא צריך - - -
אבישי ברוורמן: תמר, לא ביקשתי את האישור שלך עכשיו.
<שמואל בורסי: לא, זה לא.
<שמואל בורסי: התחייבתם להמציא את זה.
<אתי בנדלר: גם לגבי זכות העיון, וגם הבקשה להישפט במקום הטלת עיצום כספי.
<יהודה לניאדו: נכון.
אבישי ברוורמן: כמו שאמרתי בפתח הישיבה, סעיף זה, 14, נשאר כעירבון להסדרת נושא העובדים שכה חשוב לי.
אבישי ברוורמן: אני מציין, זה 40 עובדים בשכר של 7,000 שקל.
אבישי ברוורמן: אני משוכנע כי במהלך פגרת הכנסת יסתיים המשא ומתן עם העובדים, ואני מוכן אישית לסייע לכך בכל שעה משעות היום ומשעות הלילה.
אבישי ברוורמן: בתחילת המושב אקיים ישיבה קצרה בוועדה לאישור סעיף 14 ולהעלות הצעת החוק לאישור המליאה.
אבישי ברוורמן: ככל שנושא העובדים יסתיים הלילה, כפי בקשתי, אכנס את הוועדה בשבוע הבא בנושא הזה עוד לפני היציאה לפגרה.
אבישי ברוורמן: אני מציע אבל כי בתוך תקופת הפגרה יסיימו משרדי הממשלה את כל הנהלים והתקנות על מנת שניתן יהיה ליישם את החוק מיד לכשייכנס לתוקפו ולא נידרש לדחות את תחולת החוק, כי אין שום משמעות שאגמור היום את החוק בלי הנהלים האלה.
<תמר פינקוס: ממילא אנחנו מחויבים בזה בחוק המזון.
אבישי ברוורמן: אז בבקשה, כמו שאני מוכן לשבת יום ולילה, אני מבקש שאתם תשבו יום ולילה, שכל הנהלים יהיו מוסדרים, כדי שהחוק הזה ייכנס לתוקפו.
אבישי ברוורמן: הוא טוב לצרכנים, אני מאוד מאוד מאמין בו.
אבישי ברוורמן: וכמו שאמרתי: בפתחת הפגרה יהיה פה מושב מיוחד, שבו יבואו ישראל כסיף ואחרים, אני מזמין גם את השר אורבך, את עורכת-דין פינקוס, את כל הנושא, כדי שתהליך שבו צרכנים טובים, תמימים, חלק גדול מהם מבוגרים יותר – לניאדו, אני יכול לקרוא להם מבוגרים וקשישים – פשוט מנצלים אותם, והדבר הזה צריך להגיע לסוף.
אבישי ברוורמן: אני מודה לכולם על העבודה היפה.
אבישי ברוורמן: תיכף יצטרף אלינו השר נפתלי בנט.
אבישי ברוורמן: אלוף במיל' עמרם מצנע, יו"ר ועדת החינוך, ראש עיריית חיפה לשעבר, ראש מועצת ירוחם לשעבר, מנהלות הוועדות, אודי פלג, מנכ"ל המועצה הישראלית לצרכנות, צעירים מכל רחבי הארץ.
אבישי ברוורמן: ברוכים הבאים כולכם.
אבישי ברוורמן: אני רוצה לומר לכם שהשבועיים האחרונים, במיוחד בוועדת הכלכלה, היו האינטנסיביים ביותר מאז תקופות ארוכות של שנים.
אבישי ברוורמן: סיימנו רפורמות מאוד מרכזיות למען הצרכנים.
אבישי ברוורמן: הוועדה חוקקה את החוק של הרפורמה במזון.
אבישי ברוורמן: מטרת החוק להוריד את המחירים של המוצרים שההורים שלכם וגם אתם מוציאים בסופרמרקט.
אבישי ברוורמן: אני לא אכנס פה.
אבישי ברוורמן: העברנו גם את העניין של פטור מהגבלים עסקיים, שהמשווקים החקלאיים הגדולים יצטרכו לא לתאם מחירים ביניהם.
אבישי ברוורמן: אנחנו עושים עוד דברים.
אבישי ברוורמן: אחד המרכיבים החשובים ברפורמה הזאת היא ההתנהגות של הצרכנים, שלכם ושל ההורים שלכם.
אבישי ברוורמן: אם לא תשוו מחירים, לא תבחרו ללכת לרשתות שנותנות מחירים אטרקטיביים יותר - ברור שחשובה גם האיכות - ולא תנסו גם מוצרים של יצרנים קטנים, לא רק מותגים, המחירים ירדו פחות.
אבישי ברוורמן: שוטפים לכם את המוח, אתם יודעים את זה.
אבישי ברוורמן: גם לי, גם לכם וגם לעמרם מצנע.
אבישי ברוורמן: אנחנו רואים כל היום את הפרסומות האלו שבאמצעות התת מודע אנחנו צורכים את המותגים הכי גדולים.
אבישי ברוורמן: שוטפים לנו את המוח כשאנחנו לא קונים.
אבישי ברוורמן: יש מוצרים, חלקם מוצרים ישראלים נהדרים באיכות גבוהה שלא יתנו להכניס אותם על המדף כי הגדולים עשו ביניהם כל מיני קומבינות.
אבישי ברוורמן: אנחנו נלחמים להכניס אותם על המדף.
אבישי ברוורמן: זה תלוי בכם.
אבישי ברוורמן: אתם צריכים להשפיע על ההורים שלכם לנסות מוצרים שהם במחיר הרבה יותר זול, הם יותר איכותיים.
אבישי ברוורמן: אתם צריכים לבחון אותם, לא רק לתת ל"אח הגדול" ול"אחים הגדולים" לשטוף לכם את המוח.
אבישי ברוורמן: תוך מספר חודשים גם תהיה לכם אינפורמציה כי העברנו חוק לגבי שקיפות.
אבישי ברוורמן: אתם יכולים לפתוח עם ההורים שלכם את הטלפונים הסלולריים וכל שעה, שעתיים יהיו לכם אפליקציות כך שתוכלו לראות את המחירים בכל מקום.
אבישי ברוורמן: יכול להיות אחד שמוכר עוף בשקל, אבל כשתיכנסו לסופרמרקט שלו תראו שכל המוצרים האחרים הכי יקרים.
אבישי ברוורמן: התפקיד שלכם הוא באמת להתחיל להשפיע.
אבישי ברוורמן: ההשפעה הזאת היא בדיוק ברוח הסרטים שיצרתם.
אבישי ברוורמן: אתם העתיד להיות צרכנים יותר נבונים, לא רק כמו הדור שלי שעבר שטיפת מוח טוטאלית, כולל להיות לפעמים גם פיונים בתוך משחק של שחקנים גדולים שמנווטים אותנו.
אבישי ברוורמן: אנחנו מברכים אתכם.
אבישי ברוורמן: העתיד הוא לא פשוט, אבל בסופו של דבר עם צרכנות נבונה ועם יצירתיות, כמו שאתם הובלתם ואתם מובילים, תצליחו לחנך גם אותנו, את ההורים שלכם ואת הסבים שלכם.
עמרם מצנע: תודה רבה לפרופ' אבישי ברוורמן, יו"ר ועדת הכלכלה ונשיא אוניברסיטת בן גוריון לשעבר.
עמרם מצנע: אתמול הייתי באוניברסיטה שלך בערב.
עמרם מצנע: היא חיה, קיימת, שרירה ופעילה.
עמרם מצנע: תודה רבה למנכ"ל המועצה לצרכנות, אודי, ולכם תלמידים, מורים ונציגי משרדי החינוך והכלכלה.
עמרם מצנע: היום זה יום הצרכן הבינלאומי.
עמרם מצנע: כבר הפך להיות מסורת המפגש הזה איתכם, תלמידי בתי הספר שעלו לגמר מתוך כלל בתי הספר שמשתתפים בפרויקט הזה, בתחרות הזאת.
עמרם מצנע: זה לא מקרה שזו ישיבה משותפת של ועדת הכלכלה וועדת החינוך.
עמרם מצנע: דיבר על זה פרופ' ברוורמן.
עמרם מצנע: צרכנות זה עניין של חינוך, מה אנחנו מבינים, מה אנחנו יודעים, כיצד אנחנו מתבוננים על שפע המוצרים, הפרסומות והקליפים שמציגים בפנינו, עד כמה אנחנו מצליחים גם כבודדים אבל בעיקר כציבור גדול לשלוט בתהליך הזה, האם מתעללים בנו, גורמים לנו לפעמים בצורה לא רציונאלית ולא חשיבתית לקנות דברים שאנחנו לא צריכים או לקנות אותם במחירים שלא ראוי שנקנה אותם.
עמרם מצנע: אנחנו יושבים כאן שתי הוועדות יחד.
עמרם מצנע: לא תמיד הוועדות נפגשות יחד, כי ועדה אחת עוסקת בכלכלה, בכסף ובתקציבים, הוועדה שאני עומד בראשה עוסקת בחינוך על כל חלקיו ועל כל משמעויותיו.
עמרם מצנע: המפגש הזה נועד לומר שכלכלה וחינוך לצריכה הולכים ביחד.
אבישי ברוורמן: ראשי התיבות של כלכלה וחינוך זה כו"ח.
עמרם מצנע: זה בדיוק מה שרציתי לומר.
עמרם מצנע: אילו אנחנו, הצרכנים, היינו יותר מאוגדים, יותר הולכים ביחד, היינו בעצם מכתיבים את הכללים של השוק.
עמרם מצנע: יש חשיבות לפרויקטים שעשיתם.
עמרם מצנע: אנחנו כבר סקרנים לראות את הקליפים שהכנתם.
עמרם מצנע: אני בטוח שהישיבה הזאת תקדם אותנו עוד צעד לצרכנות נבונה, צרכנות הגונה והוגנת ובעיקר שנעשה את מה שאנחנו באמת רוצים לעשות, לא מה שכופים עלינו לעשות באמצעים השונים.
עמרם מצנע: תודה רבה לכם שבאתם בכנסת.
עמרם מצנע: היום והשבוע, כפי שאתם שומעים בתקשורת, אלה ימים קצת ייחודיים, בעלי משמעות כזאת או אחרת.
עמרם מצנע: כיף להתחיל את השבוע, שהולך להיות שבוע סוער תרתי משמע, איתכם הילדים.
אבישי ברוורמן: הצטרף אלינו השר נפתלי בנט, שר הכלכלה, שאנחנו כולנו כקבוצה הובלנו את הרפורמות בנושא המזון ודברים אחרים.
אבישי ברוורמן: נפתלי, אולי תאמר מספר מילים לתלמידים.
נפתלי בנט: בוקר טוב.
נפתלי בנט: תודה שבאתם.
נפתלי בנט: אני רוצה לברך את יושב-ראש ועדת הכלכלה, חבר הכנסת אבישי ברוורמן, שמעבר לעשייה האדירה שלו מחוץ לכנסת - הוא אחד ממפתחי הנגב הגדולים - גם בכנסת בשנה שחלפה, בוודאי בימים האחרונים, הוא הביא הישגים יוצאים מן הכלל לצרכן הישראלי.
נפתלי בנט: אבישי מאזן בצורה יוצאת מן הכלל בין הצרכים של הכלכלה, של העובדים לצרכים של הצרכנים.
נפתלי בנט: הוא כל הזמן באיזון הזה.
נפתלי בנט: אני רוצה להודות ליושב-ראש ועדת החינוך על היוזמה של היום הזה, לאהוד פלג, ראש המועצה הישראלית לצרכנות.
נפתלי בנט: אתם פה נוער.
נפתלי בנט: חשוב לי דווקא לדבר אליכם.
נפתלי בנט: אנחנו צריכים לעבוד בשותפות.
נפתלי בנט: זה נשמע כמו מילה גדולה.
נפתלי בנט: בעניין הצרכנות הרבה באים לממשלה ואומרים: למה אתם לא מורידים מחירים.
נפתלי בנט: נורא כועסים.
נפתלי בנט: הבשורה היא שלא אנחנו קובעים את המחירים.
נפתלי בנט: יש בחוץ עסקים שקובעים את המחירים.
נפתלי בנט: הם מתחרים.
נפתלי בנט: מה השותפות שלנו?
נפתלי בנט: אנחנו כממשלה וככנסת צריכים לדאוג שתהיה תחרות הוגנת והגונה.
נפתלי בנט: את זה אנחנו עושים, בין השאר בימים האחרונים.
נפתלי בנט: בתחום מוצרים חקלאיים יושב-ראש ועדת הכלכלה ואני פעלנו ביחד כדי לייצר לראשונה מזה עשרות שנים תחרות בתחום הביצים, הבשר, העוף, הירקות והפירות.
נפתלי בנט: בצד השני זה אתם שצריכים להיות צרכנים טובים.
נפתלי בנט: מה זה אומר צרכנים טובים?
נפתלי בנט: זה אומר שכשאתם מסתובבים בסופר אתם צריכים להתאמץ.
נפתלי בנט: אם המחיר חשוב, אז לא רק ללכת למותג, אפשר לבחור את המוצר שהוא לא מותג.
נפתלי בנט: ההבדל בין מותג למוצר בלי מותג הוא לפעמים הבדל של 30%,40%.
נפתלי בנט: מקורנפלקס, דרך משחת שיניים, דרך פסטה, דרך מגבונים לחים.
נפתלי בנט: בשבוע שעבר – אני אספר לך על ניסוי שעשינו – שלחתי את צוותי לחנות "רמי לוי" מסוימת.
נפתלי בנט: ברור שאפשר לבחור חנות אחת ברמת אביב וחנות אחרת במקום אחר.
נפתלי בנט: אני שלחתי לאותה חנות.
נפתלי בנט: ביקשתי שיקנו שני סלי מוצרים זהים.
נפתלי בנט: סל אחד עם כל המותגים הבינלאומיים, סל שני בלי מותגים.
נפתלי בנט: ההבדל היה 40%, משהו כמו 310 שקלים ו-180 שקלים.
אבישי ברוורמן: אותה איכות.
נפתלי בנט: בוא נהיה הגונים.
נפתלי בנט: אני לא יכול להגיד באופן מוחלט שכל המוצרים באותה איכות, אבל אם אנחנו מאוד רגישים למחיר אנחנו נחסוך.
נפתלי בנט: הדבר השני שזה יעשה זה יגרום לשחקנים הישראלים, לחברות הישראליות ולחברות שגובות מחיר עודף להוריד מחיר.
נפתלי בנט: אם נהיה צרכנים טובים זה בעצם יכפה על החברות להיות הגונות.
נפתלי בנט: אני לא אלאה אתכם על דברים שעשינו במהלך השנה, אני רק אומר לכם, הצעירים, שהתפקיד שלכם זה להיות ספקנים, להיות ביקורתיים.
נפתלי בנט: אני יכול להגיד שילדיי הם מאוד ביקורתיים וספקנים.
נפתלי בנט: כל הזמן צריך לדרוש.
נפתלי בנט: אם משהו לא בסדר, לעבור לחברה אחרת.
נפתלי בנט: אתם תראו איך האיכות עולה והמחיר יורד.
נפתלי בנט: היום הוריתי לממונה על המחירים במשרד הכלכלה לפתוח בהליך פיקוח על מחירי תחליפי חלב לתינוקות.
נפתלי בנט: תחליף חלב לתינוקות לא צריך לעלות כמו שמפניה.
נפתלי בנט: היום זה ככה.
נפתלי בנט: יש לי 4 ילדים קטנים.
נפתלי בנט: זה הון עתק.
נפתלי בנט: זה לא צריך להיות ככה.
נפתלי בנט: התחליפים נמכרים בישראל במחירים בלתי אפשריים לרוב המשפחות הישראליות, לכן הנחיתי על פתיחת ההליך לפיקוח.
אבישי ברוורמן: תודה לכבוד השר נפתלי בנט.
אבישי ברוורמן: עכשיו, נפתלי, עמרם, הקרנת הקליפ שזכה במקום השלישי, אחר כך חלוקת הפרס.
<קריאה: הקליפ שזכה במקום השלישי הוא של בית ספר "אליאנס".
<קריאה: הוא נקרא "ג'יפה".
<קריאה: הקרנת הקליפ
<אהוד פלג: כבוד שר הכלכלה, השר נפתלי בנט, כבוד יושב-ראש ועדת החינוך, התרבות והספורט, חבר הכנסת עמרם מצנע, כבוד יושב-ראש ועדת הכלכלה, חבר הכנסת פרופ' אבישי ברוורמן, מנהלת ועדת החינוך, יהודית גידלי, מנהלת ועדת הכלכלה, לאה ורון, מורים, תלמידים יקרים, אנשי המועצה לצרכנות, מוזמנים.
<אהוד פלג: המנהיג ההודי האגדי מהטמה גנדי מנה בין שבעת החטאים החברתיים גם את חטא המסחר ללא מוסר.
<אהוד פלג: המועצה הישראלית לצרכנות קובעת בצער שחיי הסחר במדינת ישראל נגועים בחטא החברתי החמור הזה של חוסר הגינות.
<אהוד פלג: כמובן שלא כל אנשי העסקים הם לא הגונים, כמובן שלא כל הצרכנים צדיקים, אבל 40 אלף התלונות שמגיעות מידי שנה למועצה הישראלית לצרכנות בשיעור של 80% תלונות מוצדקות מדברות בעד עצמן ומבהירות שלפנינו לא מקרים בודדים אלא תופעה נרחבת.
<אהוד פלג: רק כדי להמחיש, כמה דוגמאות קטנות.
<אהוד פלג: מי שבעיקר נופל קורבן אלו האוכלוסיות החלשות יותר שפחות מתמצאות, פחות עומדות על שלהן, פחות יכולות לעמוד על שלהן, כמו למשל למכור לקשישה חולת סרטן תכשיטים בלמעלה מ-70 אלף שקל, למכור לקשישה בת 90 טאבלט בערך של 1900 שקל.
<אהוד פלג: כמובן שכשהמשפחה מתערבת או המועצה מתערבת בית העסק מביא אותנו לקחת אותו לבית המשפט.
<אהוד פלג: אנחנו מנסחים עבור הצרכנים את התביעות הקטנות.
<אהוד פלג: יש דוגמה של חברת שירותי רפואה שמשדלת מאוד צרכנים לקנות שירותי רפואה דחופה, במיוחד כאשר יש להם במשפחה מקרים מאוד מאוד מצערים של אנשים, של בני משפחה שנצרכים לכך.
<אהוד פלג: כאשר הם מזמינים אמבולנס אין בנמצא או כשהם מזמינים שירות רופא אין בנמצא.
<אהוד פלג: הדברים האלה גובלים בחוסר הגינות.
<אהוד פלג: אני יכול למלא פה שעה שלמה רק בדוגמאות הרבות שמגיעות למועצה לצרכנות, אבל יש דבר חמור יותר בקשר לתופעה הזאת של חוסר הגינות בחיי הסחר שהפכה לנורמה בעיני אנשי עסקים עד שהם כלל לא מוצאים צורך להתבייש בה או להתנצל עליה.
<אהוד פלג: לפני שנתיים, בכנס של המרכז הישראלי לניהול, כנס מאוד מאוד מכובד ובכיר של אנשי הניהול בישראל, הודה ואמר מנהל חברת ענק בישראל: לא נוכל יותר להנחות את העובדים שלנו לומר חצאי אמת לצרכנים כי למחרת בבוקר הם משווים את המידע ברשתות החברתיות.
<אהוד פלג: מה אנחנו שומעים פה?
<אהוד פלג: מודה מנהל החברה שהיתה הנחיה לעובדים מלמעלה, מגבוה לומר לצרכנים חצאי אמת.
<אהוד פלג: אני אשאיר לכם להבין מה זה חצאי אמת.
<אהוד פלג: הם הפסיקו את הנוהג הזה לא בגלל חלילה חרטה או נקיפות מצפון, אלא כי זה לא עובד יותר.
<אהוד פלג: הצרכנים חכמים יותר היום.
<אהוד פלג: המגזר העסקי מתגאה בדרך התנהגות כזאת במסגרת ההגדרה שלו למונח "מקסום רווחים" שאותו הוא מקדש על פני כל ערך אחר.
<אהוד פלג: אנשי עסקים שנוהגים כך מבטאים את הפחד הישראלי הידוע להתגלות כפראייר כשהם לוקחים אותו למחוזות מאוד מאוד רחוקים שלפיהם אם אני לא מנצל כל מי שאני יכול, מתי שאני יכול, כמה שאני יכול, אני לא אזכה להערכה של הקולגות שלי, של העמיתים שלי למקצוע.
<אהוד פלג: הרווח הוא הדבר היחיד שחשוב.
<אהוד פלג: כשמשה רבנו ירד מהר סיני – ודאי למדתם את זה - וראה את הסגידה לעגל הזהב, הוא ניפץ את לוחות הברית.
<אהוד פלג: משה רבנו לא היה צריך לעשות את זה היום.
<אהוד פלג: כי אנשי העסקים הרבים שנוהגים כך היום סוגדים לעגל הזהב ומנפצים בעצמם את לוחות הברית של עקרונות המוסר בחיי הסחר.
<אהוד פלג: חוסר ההגינות במגזר העסקי הוא האויב הקבוע של המועצה הישראלית לצרכנות.
<אהוד פלג: היא נתקלת בו בכל אחד מערוצי הפעילות הרבים שלה.
<אהוד פלג: זה כבר הפך לתת תרבות בישראל, תרתי משמע, לא לתפארת מדינת ישראל.
<אהוד פלג: החלטנו במועצה לא להסתפק בהתמודדות עם המקרים האינדיבידואליים, מה שאנחנו קוראים העקיצות והיתושים, אלא לפעול לייבוש הביצות הערכיות.
<אהוד פלג: יאנוש קורצ'ק אמר שלתקן את העולם זה לתקן את החינוך.
<אהוד פלג: אנחנו פנינו למשרד החינוך ובסיכום איתם הוחלט שהנושא המרכז ליום הצרכן 2014 יהיה החינוך להגינות.
<אהוד פלג: אנשי העסקים שיפגעו מחר בצרכנים הם היום תלמידים במערכת החינוך, לכן יש לנו היום הזדמנות בפעולה חינוכית הולמת על-מנת למנוע את התופעה ולשפר את הדמות של חיי המסחר העתידיים בישראל.
<אהוד פלג: מחלקת החינוך של המועצה לצרכנות, בראשות שלמה זיס, פיתחה בשיתוף פעולה עם צוותים מקצועיים ממשרד החינוך מערכים חינוכיים ל-3 רמות הגיל.
<אהוד פלג: הם מועברים במסגרת אירועי יום הצרכן הזה בבתי הספר היסודיים, בחטיבות הביניים ובחטיבות העליונות.
<אהוד פלג: בחטיבות העליונות הם מועברים במסגרת התכנית לחינוך פיננסי שבראשה עומדת דניאלה פרידמן.
<אהוד פלג: היא המפקחת למדעי החברה והכלכלה.
<אהוד פלג: יום הצרכן הזה מצוין בתאריך שבו הנשיא קנדי הודיע בזמנו לעולם לראשונה את זכויות הצרכן הבסיסיות.
<אהוד פלג: יש זכות אחת שעומדת ביסוד כל הזכויות, שזאת הזכות להגינות.
<אהוד פלג: זכותו של הצרכן שבית העסק יציג לו תמונת נתונים שקופה וישרה, מבלי לנסות להטעות אותו ומבלי לנצל את חולשותיו ומצוקתו.
<אהוד פלג: במועצה הישראלית לצרכנות נלחמים על זכותכם להגינות, אבל במאבק הזה אנחנו לא לבד.
<אהוד פלג: הבית הזה, ועדות הכנסת וחברי הכנסת עמלים ללא הרף להרחיב את רשת ההגנה הצרכנית באופן יום יומי.
<אהוד פלג: אני מבקש כאן להודות לוועדות החינוך והכלכלה , ליושבי הראש של הוועדות, חבר הכנסת עמרם מצנע יו"ר ועדת החינוך, ופרופ' אבישי ברוורמן יו"ר ועדת הכלכלה, וכן למנהלות הוועדות, גברת יהודית גידלי וגברת לאה ורון, על כך שהם הקדישו את הישיבה המיוחדת הזאת להעלות את התכנית הזאת של החינוך להגינות על נס.
<אהוד פלג: אני מבקש להודות למשרד החינוך, השותף שלנו למהלך הזה, שמצא לנכון להקדיש זמן חינוכי יקר לנושא החשוב הזה.
<אהוד פלג: אני מבקש להודות לכם, המורים והתלמידים, ולהביע את הערכתי לבתי הספר שנטלו חלק בתכנית הזאת, במיוחד ל-12 בתי הספר שעלו לגמר והעבירו בצורה יצירתית מסר מאוד מאוד ברור מדור המחר של הצרכנים לדור המחר של אנשי העסקים: לא הוגן זה לא עסק.
אבישי ברוורמן: הקרנת הקליפ המקורי.
<קריאה: בקליפ המקורי זכה בית הספר אורט מדעים חולון.
<קריאה: שם הקליפ הוא "ספריי זום".
<אהוד פלג: ירון לוינסון הוא מנכ"ל רשות ההסתדרות לצרכנות וארגון הצרכנים היציג השני בישראל.
<אהוד פלג: אנחנו משתפים הרבה מאוד פעולה במאבק על ההגינות לטובת הצרכנים.
<ירון לוינסון: כל מה שבאתי היום זה רק לברך אתכם ואת הפרויקט היפה של משרד החינוך והמועצה לצרכנות.
<ירון לוינסון: ההגינות מתחילה אצלכם.
<ירון לוינסון: לפי כל הבדיקות שעשינו, יש לנו בעיה עם בעלי עסקים, אבל אם נחנך את הצרכנים מילדות או מגיל קטן והלאה להיות הוגנים, זה יכול לעזור לכולם.
<ירון לוינסון: חבל שאין פרויקט מקביל לגבי חינוך של עסקים ובעלי עסקים, שאז היינו מרוויחים כולם.
<ירון לוינסון: זה לא תחום של משרד החינוך.
<ירון לוינסון: בשם רשות ההסתדרות לצרכנות אנחנו מברכים על היוזמה ועל הפרויקט הזה כך שכולנו נהיה צרכנים יותר טובים, יותר נבונים, יותר מושכלים וחיי המסחר בארץ יהיו הרבה יותר הוגנים.
<ירון לוינסון: אז כולם ירוויחו, גם בעלי העסקים וגם הצרכנים.
עמרם מצנע: הקליפ שזכה במקום השני.
<קריאה: בית ספר גינסבורג האורן ביבנה זכה במקום שני.
<קריאה: הוא קיבל נקודות כחביב הקהל.
<קריאה: שם הקליפ הוא "מה באמת המחיר".
<ראומה אפק ששון: אנחנו הרגולטור.
<ראומה אפק ששון: אנחנו בעצם גוף אכיפה.
<ראומה אפק ששון: לצד פעילות האכיפה שלנו אנחנו מייחסים חשיבות רבה מאוד לחינוך לצרכנות נבונה.
<ראומה אפק ששון: אנחנו פועלים בנושא.
<ראומה אפק ששון: אנחנו מברכים על העבודה הפורייה, הענפה והמבורכת של המועצה בנושא.
<ראומה אפק ששון: אנחנו עובדים עם המועצה בשיתוף פעולה.
<ראומה אפק ששון: אנחנו נמשיך לעבוד בשיתוף פעולה מלא.
עמרם מצנע: ועכשיו קליפ חביב הקהל.
<קריאה: בקליפ חביב הקהל זכה הקליפ "בנות בסופר" של בית ספר בגין בראש העין.
<דניאלה פרידמן: במהלך השנה כולכם נחשפתם לתחום החינוך הפיננסי שאנחנו רואים בו חשיבות רבה.
<דניאלה פרידמן: פרק גדול, נרחב ומשמעותי בתוך הנושא הזה יש לנושא הצרכנות הנבונה.
<דניאלה פרידמן: כולכם צרכנים.
<דניאלה פרידמן: אתם דור הצרכנים העתידי.
<דניאלה פרידמן: יש חשיבות רבה שכבר מגיל צעיר אנחנו נלמד מה כן ומה לא.
<דניאלה פרידמן: השנה הכנסנו לתוך נושא הצרכנות פרק חדש בשיתוף פעולה עם המועצה לצרכנות והוא הנושא של הגינות במסחר.
<דניאלה פרידמן: אחד הדברים היפים שראינו בתוך הקליפים שנשלחו היה העובדה שמצאתם מקום או נתתם מקום חשוב לא רק לסוחר כמי שצריך להיות הגון, אלא חלק לא פחות חשוב מזה לצרכן שצריך לבטא הגינות במהלכים שלו.
<דניאלה פרידמן: אנחנו יודעים שלפעמים קורה שצרכנים מנצלים את העקרונות ואת המסחר וטוענים טענות שווא.
<דניאלה פרידמן: אני מבקשת לברך את כל תלמידי החינוך הפיננסי, את בתי הספר שהגיעו לכאן וזכו בקליפים, בין במקומות הראשונים ובין אם לא.
<דניאלה פרידמן: החשיבות הרבה שאני רואה בקליפים היא העובדה שבתהליך הכנתם נחשפתם, העמקתם בחומר והפכתם אותו למשמעותי עבורכם.
<דניאלה פרידמן: לדעתי זה פרק חשוב שתיקחו אותו גם להמשך.
<דניאלה פרידמן: בהצלחה.
<בוריס גורביץ: אני בוריס, מורה לחינוך פיננסי בתיכון "אוהל שם" ברמת גן, תיכון 4 שנתי מכיתה ט' עד י"ב.
<בוריס גורביץ: השנה העברתי את תכנית החינוך הפיננסי.
<בוריס גורביץ: אנחנו מעבירים לכל כיתות י'.
<בוריס גורביץ: היה כיף לראות, ואני חושב שכל המורים והתלמידים יוכלו להסכים איתי, את העניין של התלמידים בתכנית הזאת.
<בוריס גורביץ: זה כיף להיות מורה שחווה עניין אמיתי, שאלות ועבודה משולבת עם האינטרנט.
<בוריס גורביץ: עבודת הקליפ הייתה מאוד מעניינת.
<בוריס גורביץ: אור תיכף יפרט עליה.
<בוריס גורביץ: אני רוצה להודות למועצה לצרכנות על היוזמה המשותפת הזאת ועל ההזדמנות המיוחדת להיות פה בכנסת.
<בוריס גורביץ: לא יצא לי לחוות משהו כזה.
<בוריס גורביץ: אני חושב שזה מיוחד לי ולתלמידים.
<בוריס גורביץ: אני מקווה שהתכנית הזאת תלך ותתרחב.
<בוריס גורביץ: אני יודע שיש תכנית כזאת.
<בוריס גורביץ: אני לא יודע אם היא תקרה או לא, אני לא יודע גם מה הלו"ז לשנה הבאה, אבל אני חושב שהתלמידים צריכים את זה, אנחנו כאנשים ואזרחים בוגרים צריכים את זה.
<בוריס גורביץ: אני מקווה שזה ילך בכיוון הנכון.
<אור מורג: אני אור מורג, תלמיד בכיתה י' ב"אוהל שם".
<אור מורג: בוריס הסביר על המקצוע מהצד שלו, אני אסביר איך זה מהצד שלי בתור תלמיד.
<אור מורג: חלק מהחוויה במקצוע היה בכך שכל החומר שבוריס העביר לנו היה במצגות נחמדות.
<אור מורג: בסוף כל מצגת היו סרטונים נחמדים שמעבירים את החומר בצורה די מצחיקה.
<אור מורג: אהבתי את זה.
<אור מורג: בשיעור הראשון עברנו מבוא על כל הנושא הזה של חינוך פיננסי, מה זה אומר חינוך פיננסי.
<אור מורג: בוריס הראה לנו שקופית עם המון המון מושגים מהעולם הזה.
<אור מורג: דיברנו על חלק מהמושגים, על מה נלמד, מה אנחנו מכירים ומה לא.
<אור מורג: אחרי כל נושא שלמדנו בכיתה הייתה לנו מטלת בית בנושא של השיעור שלמדנו.
<אור מורג: את המטלה היינו עושים דרך האתר של החינוך הפיננסי.
<אור מורג: עברנו על המון מושגים מעולם הכלכלה.
<אור מורג: חלק ידעתי, חלק קצת פחות.
<אור מורג: היו הרבה מושגים ששמעתי ואף פעם לא ידעתי מה הם אומרים.
<אור מורג: סוף סוף היה נחמד להבין מה המושגים האלה אומרים.
<אור מורג: אני חושב שצריך להתחיל ללמד חינוך פיננסי מגילאים צעירים יותר כי זה מקצוע לא פחות חשוב מאנגלית, מהיסטוריה או ממתמטיקה.
<אור מורג: צריך להתחיל ללמד את זה מגיל צעיר.
עמרם מצנע: אנחנו עוברים לקליפ שזכה במקום ראשון.
<קריאה: בגביע ההגינות בצרכנות ובמקום הראשון זכה הקליפ של בית ספר "אליאנס".
<קריאה: שם הקליפ הוא "הכל בחינם".
<נועם ילינק: כשהתחלנו ללמד את השיעור הזה על הגינות במסחר כתבתי על הלוח את המילה "הגינות", עשינו שמש כזאת של מה זה הגינות והיה מצוין.
<נועם ילינק: כששאלנו מה צריכה להיות הגינות במסחר גם היה בסדר גמור.
<נועם ילינק: היה קצת קשה לעצור את התלמידים כשהתחלתי לשאול אותם איפה הם מרגישים חוסר הגינות כלפיהם במסחר.
<נועם ילינק: התחילו הרבה תגובות ושאלות.
<נועם ילינק: זה היה שלב שהייתי צריך להרגיע קצת בשיעור.
<נועם ילינק: השקט התחיל כששאלתי אותם אם הם הגונים.
<נועם ילינק: פתאום נהיה שקט.
<נועם ילינק: הם התחילו לשאול אותי מה זו הגינות, שאני אגדיר מה זו הגינות, מה זה בדיוק להיות הגון.
<נועם ילינק: זה השלב שבו הבנתי שאנחנו נוגעים בנושא שהוא נושא ערכי, חשוב ומאוד מאוד מעניין.
<נועם ילינק: אני נועם, מורה לחינוך פיננסי ב"אליאנס" תל אביב.
<נועם ילינק: אני גם מחנך כיתות י'.
<נועם ילינק: אני כבר שנה שנייה מורה לחינוך פיננסי.
<נועם ילינק: אני חושב שהמקצוע הזה הוא מקצוע מצוין.
<נועם ילינק: דבר ראשון הוא מעביר ידע.
<נועם ילינק: אין כמו ללמד תלמיד – אני מאמין שבוריס חווה את אותם דברים - מה זה חיסכון, שאז התלמיד אומר: נעם, חשבתי שריבית רק משלמים, לא חשבתי שאף פעם מקבלים ריבית.
<נועם ילינק: זה אחד מהדברים שמעבירים הרבה מאוד ידע לתלמידים.
<נועם ילינק: אני חושב שזכינו ללמד מקצוע שרלוונטי לתלמידים מחוץ לבית ספר.
<נועם ילינק: דווקא כשהם יוצאים מבית הספר הוא נהיה יותר רלוונטי מאשר בתוך בית הספר.
<נועם ילינק: זה פשוט כיף.
<נועם ילינק: כיף שהתלמידים מביאים דוגמאות מהחיים שלהם על מה שהם ראו, על מחיר שהיה שונה על המדף והם התעקשו כשהם הגיעו לקופה לשלם את המחיר שהם יודעים שרשום, או דברים מהסגנון הזה.
<נועם ילינק: יש כאן משהו שהוא משמעותי ומשהו שהוא ערכי.